Sol Invictus

pisi|Apollo-Sol. Tuneesia, 2. sajandi lõpp. 
Sol Invictus (ladina keeles 'võitmatu päike') oli Rooma impeeriumi ametlik päikesejumal ja sõdurite kaitsja.

Ajalugu
Vastas Vana-Kreeka Heliosele. Keisririigi ajal samastati Mithraga. Keiser Elagabalus lasi 218. aastal tuua Sol Invictust kujutava kuju kodukohast Emesast Rooma. Keiser Aurelianus kehtestas 274. aastal Roomas Deus Sol Invictus'e kultuse, mille rajamise aastapäeva tähistati 25. detsembril.Antiigileksikon II. Tallinn, 1983. Lk. 178. Kultusel oli hilises Rooma keisririigis suur tähtsus, sest Soli peeti teistest jumalatest tähtsamaks. Selle kultuse pooldajaks on peetud keiser Constantius I Chlorust.Lee, A.D.  Traditional religions. -  Lenski, Noel ed. The Cambridge companion to the Age of Constantine. Cambridge, 2012. Lk. 162. 

Viited

Kategooria:Vanarooma mütoloogia
Kategooria:Rooma jumalad